VEGA præsenterer  **Baths mørke electrounivers fylder VEGA**

*Den amerikanske producer og musiker Baths hylder onsdag den 3. september Lille VEGA i mørke og splintrede beats fra hans seneste ep,* Ocean Death*.*

**Luksuriøse melodier**Den livlige, elektroniske musiker og producer, Will Wiesenfeld, har brugt nogle år på at finpudse sit udtryk under kunstnernavnet [Baths](https://www.facebook.com/bathsmusic?fref=ts) og har netop modtaget fine anmelderroser for hans senest ep, *Ocean Death*. Det har aldrig været muligt at sætte blot ét begreb på hans elektroniske musik. De luksuriøse melodier er flettet sammen med spøgelsesagtige kor, legesyg instrumentering og splintrede beats.

**Angreb på dødeligheden**

*Ocean Death* følger op på Wiesenfelds øgede fokus på dødelighed og hjertesmerter fra sidste års *Obsidian*, hvor han behandler emnerne som en erfaren standup komiker. Døden diskuteres med morbid glæde og hjertesmerterne angribes med vrede i stedet for selvmedlidenhed og sorg.

**Björk og Kate Bush-fan**

Nogle steder er albummet inspireret af dance-scenen, der trækker på 90’ernes dub techno. Andre steder, som på [titelnummeret](http://www.youtube.com/watch?v=2yldjzy238E), hører man Vincent Floyd samt tidlig Four Tet, og producerens beundring af Björk og Kate Bush viser vej gennem de komplicerede sange.

Lyt bl.a. til ”[Yawn](http://www.youtube.com/watch?v=ooEQcIz0hNg)” og ”[Voyeur](http://www.youtube.com/watch?v=ra5bWPziU_U)”. Det amerikanske musikmagasin Pitchfork roser produceren for han mørke og smertefyldte udtryk og giver ep’en [7.8 ud af 10](http://pitchfork.com/reviews/albums/19317-baths-ocean-death-ep/).

Wiesenfeld begyndte allerede at spille musik som 4-årig, da hans forældre meldte ham til klavertimer. Som teenager startede han på at eksperimentere med sin egen musik, der blev vendt helt på hovedet, første gang han hørte Björk. Herefter arbejdede han videre under aliasserne [Post-Epetus], og ambient-projektet Geotic, inden han samlede inspirationen til begge projekter med klassisk sangskrivning i Baths.

**Fakta om koncerten**:

Baths (US)

Onsdag den 3. september kl. 21.00

Lille VEGA, Enghavevej 40, 1674 København V

Billetpris: 130 kr. + gebyr
Billetsalget starter senere i dag via VEGAs hjemmeside og Billetnet.